text: Tre mænd sigtet for omfattende databedrageri 
  31 maj 2017 kl. 17.20
  De tre gerningsmænd er blevet varetægtsfængslet i fire uger for omfattende databedrageri. 
  Tre mænd på henholdsvis 23 år, 28 år og 34 år blev i dag sigtet for omfattende databedrageri.  De blev ved grundlovsforhør ved Byretten i Esbjerg varetægtsfængslet i fire uger
  De tre sigtede er mistænkt for at have skaffet sig uberettiget adgang til kontooplysninger og for at have overført og forsøgt at overføre større beløb til andre konti.  
  Databedrageriet har blandt andet fundet sted i byer i Syd- og Sønderjylland. De har skaffet sig adgang til konti ved at installere keyloggere, der er software, der registrerer, hvad der bliver tastet på computeren.
  Syd- og Sønderjyllands Politi har ikke yderligere oplysninger af hensyn til efterforskningen, men de opfordrer alle til at være ekstra opmærksomme, når man logger på netbank, betaler på nettet, og hvis du bruger en offentlig tilgængelig computer eller offentlig tilgængeligt wifi.
  